Talous- ja sosiaalikomitean lausunto aiheesta "Ehdotus neuvoston direktiiviksi vihannesten siementen markkinoinnista" (kodifiointi), - "Ehdotus neuvoston direktiiviksi viljakasvien siementen markkinoinnista" (kodifiointi), ja - "Ehdotus neuvoston direktiiviksi viljelykasvien alalajien yhteisestä luettelosta" (kodifiointi)



Virallinen lehti nro C 153 , 28/05/1996 s. 0053



Talous- ja sosiaalikomitean lausunto aiheesta: "Ehdotus neuvoston direktiiviksi vihannesten siementen markkinoinnista" (kodifiointi), "Ehdotus neuvoston direktiiviksi viljakasvien siementen markkinoinnista" (kodifiointi), ja "Ehdotus neuvoston direktiiviksi viljelykasvien alalajien yhteisestä luettelosta" (kodifiointi) (96/C 153/14) Neuvosto päätti 30. tammikuuta 1996 Euroopan yhteisön perustamissopimuksen 43 ja 198 artiklan mukaisesti pyytää talous- ja sosiaalikomitean lausunnon edellä mainituista ehdotuksista. Asian valmistelusta vastannut maa- ja kalatalousjaosto antoi lausuntonsa 8. helmikuuta 1996. Esittelijänä oli José Bento Gonçalves. Talous- ja sosiaalikomitea hyväksyi 28. ja 29. helmikuuta 1996 pitämässään täysistunnossa (helmikuun 28. päivän kokouksessa) yksimielisesti seuraavan lausunnon. 1. Johdanto 1.1. Komission ehdotuksella pyritään tekemään Euroopan unionin siemenmarkkinoinnin eri lakitekstien kodifiointi järjestelmälliseksi ja siten vastaamaan yhteisön eri tahojen esittämiin lainsäädännön yksinkertaistamisen ja avoimuuden vaatimuksiin. Näiden vaatimusten johdosta komissio päätti huhtikuussa 1987 ryhtyä kodifioimaan säädöksiä viimeistään kymmenennen muutoksen jälkeen, jotta yhteisön lainsäädännöstä tulisi selkeämpää ja ymmärrettävämpää käyttäjille. 2. Yleistä 2.1. Uudet kodifioidut direktiivit korvaavat aikaisemmat tekstit, joista TSK on jo antanut lausuntonsa. Tekstien sisältö ei kuitenkaan muutu. Kodifioinnin yhteydessä ilmaantuvat mahdolliset muutokset koskevat vain muotoa. 2.2. Kodifioitu direktiivi on arvokkaana perustana mahdollisesti tulevaisuudessa välttämättömäksi ilmeneville lainsäädäntömuutoksille. 3. Erityistä 3.1. Ehdotuksella pyritään tekemään vihannesten siementen markkinointia koskevien lakien kodifiointi järjestelmälliseksi (95/0320 CNS). Vihannesten siementen tuotannolla on tärkeä asema Euroopan unionin maataloudessa. Siementen laatu on koko ajan parantunut ja vihannesten viljelyn tuottavuus siten kasvanut yhteisössä. Tähän on päästy jäsenvaltioiden sovellettua yhtenäisiä sääntöjä mahdollisimman tiukasti. 3.2. Toisen ehdotuksen tavoitteena on systematisoida viljakasvien siemeniä koskevan lainsäädännön kodifiointia (95/0321 CNS). Viljakasvien alalla tyydyttäviin tuloksiin pääseminen riippuu suuresti oikeiden siementen käyttämisestä. Viljakasvien suurempi tuottavuus saavutetaan yhteisössä siten, että jäsenvaltiot soveltavat yhtenäisiä sääntöjä mahdollisimman tiukasti, jolloin taataan siementen korkea laatu. 3.3. Kolmannella ehdotuksella (95/0322 CNS) pyritään luomaan kansallisia luetteloita pohjana käyttäen yhteinen viljelykasvien lajiluettelo seuraavista lajeista: juurikkaat, rehu-, vilja-, peruna-, öljy- ja kuitukasvit. Tavoitteena on selkiyttää ja järkiperäistää markkinoita. 3.4. Direktiivi ei koske lajeja, joiden siemeniä tai kasveja viedään kolmansiin maihin. 4. Päätelmät 4.1. Komitea hyväksyy seuraavat komission ehdotukset: neuvoston direktiivi vihannesten siementen markkinoinnista, neuvoston direktiivi viljakasvien siementen markkinoinnista, neuvoston direktiivi viljelykasvien alalajien yhteisestä luettelosta. 4.2. Kodifiointiperiaate vastaa sitä paitsi talous- ja sosiaalikomitean asiaa koskevaan toiveeseen. Bryssel, 28. helmikuuta 1996. Talous- ja sosiaalikomitean puheenjohtaja Carlos FERRER